ТЕХНИЧЕСКА СПЕЦИФИКАЦИЯ
за участие в обществена поръчка с предмет:
 „Доставка на 56 броя стационарно преносими уреди за осъществяване на контрол на пътното движение”, в изпълнение на утвърдени план-графици рег. № 3286р-20404/30.05.2016 г. и рег. № 3286р-16301/19.04.2017 г , касаещи реализиране на процедурите за възлагане на обществени поръчки, одобрени на заседания на Държавно обществена консултативна комисия по проблемите на безопасността на движението по пътищата, финансирани със средства по Фонда за безопасност на движението през 2016 г. и 2017г.“


ИЗХОДНА ИНФОРМАЦИЯ

Предмета на поръчката: „Доставка на 56 броя стационарно преносими уреди за осъществяване на контрол на пътното движение”, включва доставка, инсталация, настройване, конфигуриране, тестване и пускане в действие на цялото оборудване и софтуер, разработване на софтуер за проверка в автоматизирана информационна система и генериране на електронен фиш, обучение на работещите с устройствата служители на МВР, техническа поддръжка и гаранционно обслужване на 56 броя стационарно преносими уреди за осъществяване на контрол на пътното движение.

I. ОБЩИ ИЗИСКВАНИЯ КЪМ СИСТЕМАТА.

Да се изгради система състояща се от 56 броя стационарно преносими уреда за контрол на скоростта, включително и софтуер, позволяващ предаване, съхраняване, визуализация и мониторинг на постъпващите данни, както и статуса на СПУКС. Изградената система да е от отворен тип с цел осигуряване възможността за разширяване, развиване и интегриране към и на съществуващи и други системи на МВР. 
Стационарно преносимите уреди за контрол на скорост да оперират от статив. Обхватът на доставката трябва да включва всички аксесоари, необходими за такъв режим на опериране от статив, включително кабели, батерии и софтуер.

Системата да предоставя минимум следните функционалности по:
· регистриране от СПУКС на МПС, извършващи нарушение от тип превишаване на скорост съгласно ЗДвП;
· предаване на информация в реално време по защитен комуникационен канал чрез 3G/4G;
· При невъзможност за предаване чрез 3G/4G, поради липса на покритие от мобилен оператор, да се осигури експорт на файловете със заснетите нарушения през USB порт или SD card;
· осигуряване на стандартизиран формат на данните от всяко заснето нарушение на скоростта за последваща автоматизирана обработка в Автоматизирана информационна система  (АИС на МВР), след предварително съгласуване с Възложителя;
· предаване на всички необходими данни за подготовка на електронен фиш при установено нарушение от тип „превишаване на скорост”, както и информацията за статуса на СПУКС; 
· съхраняване, визуализация и мониторинг на постъпващите данни, предаване на данни към АИС, по интерфейс, предоставен от ВЪЗЛОЖИТЕЛЯ за генериране на електронен фиш;
· възможност за разширяване на системата, с цел осигуряване на интеграция към друга АИС на МВР;
· конфигурируемост на системата по отношение на обработката на постъпващата информация за нарушения;
· да се осигури API за интеграция на други входни устройства (СПУКС) към системата, включително пълна документация за него; 
· да се да се осигури API за изпълнение на справочната дейност от външни системи, включително пълна документация за него; 
· да се осигури справочна дейност върху събраните данни;
· да се осигури потребителския и административен достъп до системата с уникално потребителско име и парола; 
· да се осигури журналиране на дейностите на оператора и справка по  журналните данни;
· да се осигури мониторинг за статуса на активното оборудване на системата в реално време.

ИЗПЪЛНИТЕЛЯ да извършва за своя сметка необходимите настройки и промени по специализирания софтуер в рамките на гаранционния срок, с цел достигане на пълна функционалност и производителност на системата, като осигури необходимата техническа помощ след предварително съгласуване и спрямо изискванията на ВЪЗЛОЖИТЕЛЯ и при настъпване на изменения в нормативната уредба.
ИЗПЪЛНИТЕЛЯ се задължава да предостави на ВЪЗЛОЖИТЕЛЯ, всички разработени кодове на софтуерни модули, приложения и техните версии дотолкова, доколкото такива модули, приложения и версии са били разработени за този конкретен проект и за ВЪЗЛОЖИТЕЛЯ.
ИЗПЪЛНИТЕЛЯ се задължава в процеса на разработка да предостави подробна документация, описваща работата на кодовете, софтуерни модули (source code) и описание на работата им.
ИЗПЪЛНИТЕЛЯТ се задължава да извърши пълна инсталация, конфигуриране, настройване, тестване и пускане в действие на системата като цяло.
ИЗПЪЛНИТЕЛЯТ се задължава да представи списък на служителите, които ще извършват дейностите по изпълнението на договора.
ИЗПЪЛНИТЕЛЯТ да извършва за своя сметка настройки и промени по специализирания софтуер в рамките на гаранционния срок, с цел достигане на пълна функционалност и производителност на системата, след предварително съгласуване с ВЪЗЛОЖИТЕЛЯ и/или при настъпване на изменения в нормативната уредба.
Всички авторски и сродни права върху съответните компютърни програми, техният изходен програмен код, дизайнът на интерфейсите и базите данни, чиято разработка е предмет на поръчката, трябва да възникват за ВЪЗЛОЖИТЕЛЯ в пълен обем, без ограничения в използването, изменението и разпространението им.
ИЗПЪЛНИТЕЛЯТ следва да спазва изискванията за оперативна съвместимост и информационна сигурност в съответствие с вътрешно нормативната уредба в МВР.
ИЗПЪЛНИТЕЛЯТ се задължава да докаже документално на ВЪЗЛОЖИТЕЛЯ, че изискванията на еквивалентните стандарти или другите удостоверителни документи съвпадат с изискванията на основния стандарт (клас на защита на корпуса: не по-нисък от IP65, съгл. т.1.14), заложен от ВЪЗЛОЖИТЕЛЯ. Обхватът на представените от ИЗПЪЛНИТЕЛЯ други доказателства трябва да отговаря напълно на предмета на поръчката.

II. МИНИМАЛНИ ИЗИСКВАНИЯ КЪМ СИСТЕМАТА.

	Минималните изисквания към елементите на системата.
	

	1
	Стационарно преносими уреди за контрол на скорост.
Транспортират се с автомобил и се разполагат временно на подходящи точки за контрол на скоростта от обучени за целта служители. След настройка, съгласно изкисванията на производителя от страна на служител/служители СПУКС автономно да заснемат нарушения от тип превишаване на скорост, без намеса на служител/служители и да записват в паметта си в защитен вид съвкупността от данни, документиращи нарушенията.
За изпълнение на поставените задачи СПУКС следва да отговарят на следните минимални технически и функционални изисквания:
	56 бр. 

	1.1
	СПУКС трябва да разполагат с валидно удостоверение за одобрен тип средство за измерване от Българския институт по метрология. Преди пускане в експлоатация на СПУКС същите следва да са преминали първоначална метрологична проверка. Първоначалната и последващите метрологични проверки на СПУСК за времето на гаранционния срок са за сметка на ИЗПЪЛНИТЕЛЯ.
	

	1.2
	СПУКС да извършва валидно измерване на скорост, заснемане и разпознаване на регистрационен номер на не по-малко от 95% от всички нарушения на скоростните режими, при променящи се светлинни условия във всяко време на денонощието, неповлияни от атмосферните условия, при не по-малко от 250 км/ ч максимална скорост на движение.  
СПУКС да съхранява данните на всички преминали МПС, включително и тези без установени нарушения, които да включват регистрационен номер, дата, час, място и посока на движение, като предостави възможност за справки по различни критерии.
	

	1.3
	СПУКС да осъществява, измерване на скорост, валидно заснемане и разпознаване на регистрационен номер на всички МПС едновременно движещи се в една посока, като това следва да се отнася за не по-малко от 3 пътни ленти в посока на движение. 
СПУКС да осъществява, измерване на скорост, валидно заснемане и разпознаване на регистрационни номера, едновременно на всички МПС от приближаващ се и отдалечаващ се трафик, като това следва да се отнася за пътища с 3 пътни ленти без физическа преграда между лентите.
СПУКС да има възможност да разпознава регистрационен номер на ППС по части от него, да разпознава номера със знаци на повече от един ред, като базата данни за регистрационни номера да включва минимум характерните за държави- членки на ЕС регистрационни номера, съседни на Република България държави и техните особености
	

	1.4
	Да извършва експорт на файловете със заснетите нарушения през 3G/4G модул по защитен комуникационен канал, като при невъзможност за изпращане по 3G/4G модул, информацията да се изтегля чрез USB порт, SD card, Internet порт.
	

	1.5
	СПУКС да съдържа инсталиран модул/и или интегрирано допълнително устройство (рутер), които позволяват изграждане на връзки през 3G/4G мрежи:
LTE 2.0 мрежи за честоти 800 MHz, 900 MHz, 1800 MHz, 2100 MHz или 2600 MHz;
UMTS и HSPA+ мрежи за честоти 850 MHz, 900 MHz, 1900 MHz, 2100 MHz;
- имат  възможност за поддръжка на две (2) СИМ карти.
- поддържа IPSec и SSL VPN тунели с IKE/IKEv2 управление на сесиите и следните методи за защита: DES, 3DES, AES-128,AES-192 и AES-256;
- поддържа Generic routing encapsulation (GRE) тунели;
- е съвместим за изграждане на VPN сесии към cisco маршрутизатори и защитни стени.
- поддържа следните протоколи да маршрутизация:
                IPv4, static routes
                Open Shortest Path First (OSPF)
     Border Gateway Protocol (BGP)
	

	1.6
	Да извършва заснемане със светкавица, работеща в невидимия за човешкото око инфрачервен спектър.
	

	1.7
	СПУКС да съдържа минимум 128 GB дисково пространство за съхранение на генерираната информация.
	

	1.8
	Генерираните от СПУКС файлове цифрова снимка, разпознат номер на МПС и метаданни характеризиращи нарушението (GPS координати, точен адрес, посока на движение "от - към", дата и точен час на нарушението, съществуващо ограничение на пътния участък, установена от техническото средство скорост на МПС и др.), да са защитени по съответна технология за гарантиране на тяхната автентичност.
	

	1.9
	Генерираните от СПУКС данни да се изпращат чрез 3G/4G мрежата, в стандартизиран формат за последваща обработка от софтуера на системата API и/или в АИС на МВР.
	

	1.10
	Непрекъсната автономна работа на СПУКС: не по-малко от 8 часа, със собствена акумулаторна батерия.
	

	1.11
	Да има възможност за захранване на СПУКС от ел. системата на МПС, с необходимите кабели и други.
	

	1.12
	Да се предвиди допълнителен захранващ модул за зареждане/дозареждане на СПУКС от ел. мрежата (220АС), като зареждането/дозареждането трябва да е съобразено с типа на използваните акумулаторни батерии и препоръките на производителя за тяхната експлоатация и обслужване.
	

	1.13
	Температурен обхват на работа: най-малко от - 15°С до + 45°C;
	

	1.14
	Клас на защита на корпуса: не по-нисък от IP65
	

	2
	Система за получаване, съхраняване, визуализация и мониторинг на постъпващи данни от СПУКС.
	

	2.1
	Да регистрира автоматично постъпващите от СПУКС данни със заснетите нарушения за последваща обработка. Да осъществява проверка за пълнота и достоверност на получената информация.
	

	2.2
	Да осигурява минимум следните данни, характеризиращи нарушението:
· Населено място/ номер на път; 
· Точен адрес - улица/ булевард номер на сграда или километър извън населено място;
· GPS координати;
· Дата и точен час на нарушението;
· Съществуващо ограничение на пътния участък / въведено с пътен знак или населено място/ - км/ч;
· Установена от техническото средство скорост на МПС;
· Превишения на разрешената скорост;
· Индивидуален номер на снимка и последователност на снимка;
· Посока на движение "от - към".
· Снимки на нарушението и разпознат регистрационен номер на МПС;
· Вид и номер на СПУКС;
· Вид на МПС.
	

	2.3
	Да осигурява съхраняване, визуализация и мониторинг на постъпващите данни.
	

	2.4
	Да осигурява графичен потребителски интерфейс за потвърждаване на нарушението, като операторът проверява, потвърждава и ако е необходимо допълва данните за нарушенията регистрирани в системата, за генериране на електронен фиш.
	

	2.5
	Корекция на липсващите или въведените автоматично с ниска степен на разпознаване, регистрационни номера на МПС.
	

	2.6
	Графичният потребителски интерфейс да осигури справочна дейност върху събраните данни и необходимите средства за администриране.
· Брой преминали МПС;
· Брой установени нарушения;
· Брой неразпознати номера;
· Видове МПС преминали;
· Справка по статус;
· Брой МПС с чуждестранни номера.
	

	2.7
	Да осигурява предаване на всички необходими данни за подготовка на електронен фиш при потвърдено установено нарушение от тип „превишаване на скорост” към АИС на МВР по предоставен от възложителя интерфейс.
	

	2.8
	Да се осигури възможност за разширяване на системата, с цел интеграция към друга АИС на МВР за генериране на електронен фиш.
	

	2.9
	Да осигурява предаване на информацията за статуса на СПУКС към АИС на МВР по предоставен от възложителя интерфейс.
	

	2.10
	Да осигурява възможност за конфигуриране на системата по отношение на предаването на данни за последваща обработка по издаване на електронен фиш.
	

	2.11
	Да осигурява API за интеграция на други входни устройства (СПУКС) към системата, включително пълна документация за него;
	

	2.12
	Да осигурява потребителския и административен достъп до системата с уникално потребителско име и парола.
	

	2.13
	Да осигурява журналиране на дейностите на оператора и справка по  журналните данни;
	

	2.14
	Да осигурява мониторинг за статуса на активното оборудване на системата в реално време.
	

	2.15
	Изпълнителят да осигури технически средства за съхраняване на информацията и за нейното обработване.
	

	2.16
	Да се предвиди съхраняване на информацията за минимум 24 (двадесет и четири) месеца.
	

	2.17
	Да се предостави и съгласува с ВЪЗЛОЖИТЕЛЯ техническия проект
	

	3
	Гаранционен период и техническа поддръжка.
	

	3.1
	Гаранционна поддръжка, техническата поддръжка и сервизно обслужване на всички доставени компоненти и устройства (хардуерни и софтуерни), както и на цялата система е  минимум 36 (тридесет и шест) месеца, считано от датата на подписване на окончателния приемо-предавателен протокол за приемане изпълнението на договора.
	

	3.2
	Да бъде осигурена техническа аварийна помощ 8/5 (8 часа в денонощието и 5 дни в седмицата). Време за реакция при проблем до 24 часа от регистрирането на подадена сервизна заявка и предприемане на действия на класифицирани специалисти на Изпълнителя. Време за привеждане на системата в работоспособно състояние до 48 часа.
При невъзможност за отстраняване на повредата дефектиралото оборудване да се замени със същото или такова с по-добри технически параметри и да е интегрирано със системите на МВР.
	

	3.3
	Повредените носители на информация не се изнасят и не се връщат от Възложителя. Същите остават собственост на МВР.
	

	3.4
	Да се гарантира целостта на данните, при отказ на хардуерен или софтуерен компонент.
	

	3.5
	Цялото оборудване трябва да е ново, да не е използвано преди това, да е без фабрични и транспортни дефекти и да е в производствената листа на производителя за 2017 и/или 2018г.
	

	3.6
	Първоначалната и последващите метрологични проверки по време на гаранционния срок са за сметка на ИЗПЪЛНИТЕЛЯ.
	

	4
	Обучение.
	

	4.1
	Изпълнителят да извърши теоретическо и практическо обучение за работа с доставеното оборудване и програмни продукти на 80 (осемдесет) потребители – мултипликатори и 5 (пет) системни администратори за работа техническите средства, по съгласувани с МВР програми, съгласно изработен от него клип и/или мултимедийна презентация за работа с техническите средства и работна учебна програма за провеждане на обучението.
	

	4.2
	Обучението следва да обхване работа с доставеното оборудване и програмни продукти;
	

	4.3
	Изпълнителят да проведе обучение с необходимото качество и по начин гарантиращ, че обучените ще могат да работят със системата;
	

	4.4
	Изпълнителят да проведе обучението на български език в рамките на два работни дни след пускане в действие на цялото оборудване.
	

	4.5
	Всички пътни, дневни, квартирни и други разходи за обучаващите се,  да са за сметка на Изпълнителя;
	

	4.6
	В 10 дневен срок след сключване на договора, Изпълнителят следва  да представи работна програма за провеждане на обучението и към момента на провеждане на обучението да изработи клип и/или мултимедийна презентация за работа с техническите средства;
	

	
	Датите за провеждането на обучението се съгласуват предварително с ГДНП-МВР.
	

	4.7
	Изпълнителят да издаде документ на всеки обучен служител за работа с доставеното оборудване и програмни продукти;
	

	5
	Да се изготви и предостави пълна експлоатационна документация на български език за всеки един от хардуерните и софтуерни компоненти на системата и работата им като една цялостна система.
	





III. ИЗИСКВАНИЯ КЪМ ОБОРУДВАНЕТО

1. Посочените технически характеристики на оборудването, следва да се считат за минимално задължителни. Участникът може да предложи същите или по-високи.
2. Цялото оборудване трябва да е ново, да не е използвано преди това, да е без фабрични и транспортни дефекти и да е в производствената листа на производителя за 2017 годинa и/или 2018 година.
3. Доставката се придружава с декларации/сертификати за произход за всяко изделие; декларации за съответствие; гаранционни карти; инструкции за експлоатация, обслужване и ремонт (на български език); информационни листове за безопасност и други.
	4. Всички доставени изделия следва да са окомплектовани с необходимите аксесоари, осигуряващи работата им и свързването им към други системи, например: токозахранващи кабели, входни устройства, захранващи адаптери, токозахранващи удължители, кабели за вътрешно и междинно свързване, адаптери, монтажни китове и т.н.
5. За всяка единица доставен стационарно преносим уред за контрол на пътното движение, Изпълнителят/доставчикът е длъжен да гарантира, че същата е напълно съвместима със спецификациите на другите артикули, включени в настоящите технически спецификации.
Цялото оборудване трябва да бъде в съответствие със стандартите и изискванията на ЕС. Трябва да бъдат предоставени документи, доказващи съответствието на оборудването (например: СЕ обозначение, декларации на производителя, обозначения за съответствие или копия на сертификати).
Навсякъде, където са посочени стандарт, спецификация, техническа оценка, техническо одобрение или технически еталон се приемат и еквивалентно/и.

IV. ИЗИСКВАНИЯ КЪМ ИНСТАЛАЦИЯ/МОНТАЖ, КОНФИГУРИРАНЕ И ПУСКАНЕ В ДЕЙСТВИЕ

	1. Изпълнението на работите по изграждане на система от 56 броя стационарно преносими уреди за осъществяване на контрол на пътното движение за нуждите на Пътна полиция, включва: доставка, инсталация/монтаж, настройване, конфигуриране, пускане в действие и тестване на цялото оборудване и софтуер, като първоначалното пускане и проверка работоспособността на оборудването се извършва в присъствие на представител/и на Изпълнителя.
	2. Място на доставката:
	2.1. Мястото на доставка на годните за експлоатация технически средства е в гр. София, кв. „Захарна фабрика”, ул. „Кукуш” № 1, Централна складова база на МВР. 
	2.2. Мястото за инсталация, настройване, конфигуриране, тестване и пускане в действие на цялото оборудване и софтуер, разработения софтуер за проверка в автоматизирана информационна система и генериране на електронен фиш е в гр.София, кв.“Лозенец“, ул. „Теодосий Търновски“ № 42 – ДКИС-МВР. 
	2.3. Мястото за обучение на работещите с устройствата служители на МВР е в гр.София, кв. „Младост – 1“, бул. „ Ал.Малинов“ № 1 – сградата на ГДНП.
	3. Да се изготви и предостави пълна експлоатационна документация на български език за всеки един от хардуерните и софтуерни компоненти на системата и работата им като една цялостна система.
	4. Да се дефинират в детайли конкретния обхват на реализация на софтуерната разработка и да се документират изискванията към софтуера в детайлна техническа спецификация - Системен проект, по която  ще се извършва  разработката.
	5. Всички продукти, които ще се доставят, трябва да са със специфична документация за инсталиране и/или техническа документация, в това число:
· Ръководство за администратора, включващо всички необходими процедури и скриптове по инсталиране, конфигуриране, архивиране, възстановяване и други, необходими за администриране на системата; 
· Документи за крайния потребител – Изпълнителят трябва да предостави Ръководство на потребителя на софтуера (API). Документът е предназначен за крайните потребители и трябва да описва цялостната функционалност на софтуерз и съответното му използване от крайните потребители;
· Детайлно описание на базата данни; 
· Описание на софтуерните модули;
· Описание на изходния програмен код.
6. Срокът за изпълнение на поръчката за доставка на 56 броя стационарно преносими уреди за осъществяване на контрол на пътното движение, инсталация, настройване, конфигуриране, тестване и пускане в действие на цялото оборудване и софтуер, разработване на софтуер за проверка в автоматизирана информационна система, генериране на електронен фиш и обучение на работещите с устройствата за нуждите на Пътна полиция и тяхното въвеждане в експлоатация, е до 90 дни, считано от датата на сключване на договора, разпределен както следва:
· Срокът за доставката на СПУКС е до 60 дни от датата на сключване на договора.
· Срокът за разработване на софтуер за проверка в автоматизирана информационна система (АИС) и генериране на електронен фиш е до 20 дни след срока за доставката на СПУКС. 
· Срокът за извършване на инсталация, настройване, конфигуриране, тестване, пускане в действие на цялото оборудване и провеждане на обучение е до 10 дни след разработването на софтуер за проверка в АИС.

V.ИЗИСКВАНИЯ ПО ОТНОШЕНИЕ НА ГАРАНЦИОННАТА ПОДДРЪЖКА

	1. Всички разходи по време на гаранционната поддръжка са за сметка на Изпълнителя.
	2. Да бъде осигурена техническа аварийна помощ 8/5 (8 часа в денонощието и 5 дни в седмицата). Време за реакция при проблем до 24 часа от регистрирането на подадена сервизна заявка и предприемане на действия на класифицирани специалисти на изпълнителя. Време за привеждане на системата в работоспособно състояние до 48 часа.
3. При възникване на гаранционни събития Изпълнителя следва да осигури отстраняване на техническия проблем на място, където са зачислени СПУКС. В случай че повредата не може да се отстрани на място, повреденото оборудване се ремонтира в сервизна база на Изпълнителя. Разходите за демонтиране, монтиране и транспортиране от и до сервизната база са за сметка на Изпълнителя.
4. При забавяне отстраняването на повредата от страна на изпълнителя повече от 10 дни, същия се задължава да осигури заместващо техническо средство, с параметри идентични с дефектиралият продукт.

VI. ДРУГИ ТЕХНИЧЕСКИ ИЗИСКВАНИЯ

	1. Участникът да представи декларация, че към датата на сключване на договора ще разполага с мобилни екипи за извършване на дейности по гаранционното обслужване, като посочи адрес и лице за контакт.
2. Участникът да представи оторизационно писмо /или други доказателства/ от производителя, че е оторизиран да предлага, поддържа и да извършва сервизно обслужване на доставеното оборудване (хардуер и софтуер).
3. Участникът следва да спазва изискванията на Закона за електронното управление, свързани с изготвянето на техническата документация свързана с проекта.

